  Виталий Пронин Тестированилы йылпумъянъёс лэсьтыны чакламын туэ 10-тӥ июнёзь.Школьникъёслэсь но студентъёслэсь шузимытӥсь суретъёсын кушласькемзэс шараян понна элькунысьтымы дышетсконниосын радъяське тестирование. Таӵе курон пуктэмын Россиысь ваньмаз сямен улосъёсын. Элькунысьтымы Наркологияя диспансерлэн кивалтӥсез Татьяна Карлова ивортэмъя, туэ тестирование радъяськоз выль амалъя. Пиналлэн мугорысьтыз наркотикез шедьтон понна огшоры тестеръёс гинэ ӧвӧл, туала анализаторъёс кутӥськозы. Соос распечатка поттозы, мар шараямын нылпилэн мугорысьтыз, юанъёс кылдо-а, уг-а наркотикъёсын эшъяськемез пумысен. Кулэ луиз ке, наркодиспансерлэн лабораторияз эскеронъёс но радъяломы, шуиз Т. Карлова. Тестированилы йылпумъянъёс лэсьтыны чакламын туэ 10-тӥ июнёзь. Елена Никитина  